Amr Diab
Amr Abd El-Basset Abd El-Aziz Diab (arapski: عمرو عبدالباسط عبد العزيز دياب; rođen 11. oktobra 1961 u Port Saidu, Egipat) poznata je pop zvijezda i glumac iz ove zemlje. Smatra se ocem mediteranske muzike i bliskoistočnim umjetnikom čija je muzika bila najprodavanija do sada na ovom području. Dobio je Svjetsku muzičku nagradu kao najprodavaniji srednjoistočni umjetnik četiri puta: 1996. za album Nour El Ain, 2001. za album Akter Wahed, 2007. za album El Lillady i 2013. za El Leila album. Također je osvojio nagradu za kategorije "najbolji egipatski umjetnik, najbolji arapski muški umjetnik i svjetski najbolji arapski muški umjetnik pri glasanju online" na Svjetskoj muzičkoj nagradi 2014. Diab je jedini srednjoistočni umjetnik koji je dobio 7 svjetskih muzičkih nagrada. Također je osvojio Afričku muzičku nagradu 2009 za kategorije Umjetnik godine, Pjesma godine, Video godine i najbolja muška gluma, te je osvojio Afričku muzičku nagradu 2010 kao najbolji muški glumac i umjetnik Sjeverne Afrike. Jedini je afrički umjetnik koji je osvojio 6 Afričkih muzičkih nagrada u svojoj karijeri. Imao je pet platinum albuma: Matkhafiesh (1990), Habiby (1991), Ayyamna (1992), Ya Omrena (1993) i Nour El Ain (1997, trostruki platinum). Diab je osvojio Big Apple Music Awards 2009 nagradu životnog postignuća i kao najbolji pjevač godine te Nagradu globalne ikone, Najpopularnijeg umjetnika i Najboljeg arapskog muškog umjetnika u 2014.